text: আইসিসি মহিলা বিশ্ব টুয়েন্টি২০ মহিলাদের আন্তর্জাতিক টুয়েন্টি২০ প্রতিযোগিতা। এ প্রতিযোগিতাটি পুরুষদের আইসিসি বিশ্ব টুয়েন্টি২০ প্রতিযোগিতার সাথে মিল রেখে একই সময় অনুষ্ঠিত হয়। ক্রিকেটের বৈশ্বিক পরিচালনা পরিষদ আন্তর্জাতিক ক্রিকেট কাউন্সিল কর্তৃক এ প্রতিযোগিতাটি পরিচালিত হয়। শুরুতে প্রতিযোগিতায় আটটি দল অংশগ্রহণ করে। আইসিসি মহিলা টুয়েন্টি২০ র‌্যাঙ্কিং প্রথায় অবস্থানকারী শীর্ষ ছয়টি দল ও বাছাইপর্ব থেকে বাকী ২ দল খেলে। পরবর্তীকালে ২০১৪ সালের প্রতিযোগিতায় ১০টি দল অংশগ্রহণ করে। ২০০৯ সালে প্রথমবারের মতো ইংল্যান্ডে এ প্রতিযোগিতাটি অনুষ্ঠিত হয়। স্বাগতিক ইংল্যান্ড মহিলা দল প্রতিযোগিতার শিরোপা জয় করে। বর্তমান শিরোপাধারী দল হিসেবে রয়েছে অস্ট্রেলিয়া ক্রিকেট দল।
  
  যোগ্যতা নির্ধারণ 
  আইসিসি মহিলা টুয়েন্টি২০ আন্তর্জাতিক র‌্যাঙ্কিং ও বাছাইপর্ব প্রতিযোগিতার মাধ্যমে প্রতিযোগিতায় অংশগ্রহণের যোগ্যতা লাভ করা হয়। ২০১৪ সাল পর্যন্ত শীর্ষ ছয়টি দল ও বাছাইপর্ব থেকে বাকী ২ দল অংশগ্রহণ করে। কিন্তু ২০১৪ সালের প্রতিযোগিতায় র‌্যাঙ্কিং প্রথায় ৮ দলের অবস্থান থেকে শীর্ষ ৬ দল, স্বাগতিক দল ও বাছাইপর্ব থেকে ৩ দল অংশ নেয়।
  
  ধরন
  
  ২০০৯, ২০১০ ও ২০১২ 
  ২০০৯, ২০১০ ও ২০১২ সালের প্রতিযোগিতায় গ্রুপ পর্ব ও সুপার এইট পর্বে দলগুলোর মধ্যে নিম্নবর্ণিত পয়েন্ট বরাদ্দ করা হয়:
  
  উভয় দলের ইনিংস শেষে রান সংখ্যা একই হলে টাই হবে। সেক্ষেত্রে সুপার ওভারের মাধ্যমে বিজয়ী নির্ধারিত হবে। সুপার ওভারেও টাই হলে ইনিংসে সর্বাধিক ছক্কা হাঁকানো দলকে বিজয়ী ঘোষণা করা হবে। এ ধারাটি প্রতিযোগিতার সকল ক্ষেত্রে প্রয়োগ করা হয়।
  
  গ্রুপ পর্ব ও সুপার এইট পর্বে দলগুলোর অবস্থান নিম্নবর্ণিত শর্তাবলীতে নির্ধারিত হবে:
  সর্বাধিক পয়েন্ট সংগ্রহ
   যদি সমান হয়, তাহলে সর্বাধিকসংখ্যক জয়
   যদি সমান হয়, সর্বোচ্চ নেট রান রেট
   যদি সমান হয়, সর্বনিম্ন বোলিং স্ট্রাইক রেট
   যদি সমান হয়, একে-অপরের বিরুদ্ধে ফলাফল।
  
  ২০১৪ 
  দশটি দলকে দুই গ্রুপে বিভক্ত করা হয়। গ্রুপ পর্যায়ে অংশগ্রহণকারী দলসমূহ একে-অপরের বিপক্ষে রাউন্ড-রবিন পদ্ধতিতে খেলে। ফাইনালে উত্তীর্ণ হবার জন্য এ গ্রুপের শীর্ষস্থানীয় দল বি গ্রুপের দ্বিতীয় শীর্ষদলের মুখোমুখি হয়। একইভাবে বি গ্রুপের শীর্ষস্থানীয় দল এ গ্রুপের দ্বিতীয় শীর্ষদলের মুখোমুখি হয়।
  
  স্বাগতিক দেশ 
  ২০০৯ সালে ইংল্যান্ডে প্রথমবারের মতো মহিলাদের বিশ্ব টুয়েন্টি২০ প্রতিযোগিতার সূত্রপাত ঘটে। এরপর ২০১০ সালে ওয়েস্ট ইন্ডিজ, ২০১২ সালে শ্রীলঙ্কা ও ২০১৪ সালে বাংলাদেশে অনুষ্ঠিত হয়। পরবর্তী প্রতিযোগিতা স্বাগতিক ভারতে ২০১৬ সালে অনুষ্ঠিত হবে। আইসিসি ঘোষণা করেছিল যে, ক্রিকেট খেলার উৎপত্তিস্থল হিসেবে ইংল্যান্ডেই যে-কোন ধরনের প্রতিযোগিতা আয়োজনের সুযোগ লাভের অধিকারী।
  
  সার-সংক্ষেপ
  
  দলীয় সাফল্য 
  
  উৎস:
  
  তথ্যসূত্র
  
  আরও দেখুন 
   মেগ ল্যানিং
   মহিলাদের ক্রিকেট
   ২০১৬ আইসিসি মহিলা বিশ্ব টুয়েন্টি২০
  
  বহিঃসংযোগ 
  
   ICC Women's World Twenty20 on Cricinfo
   ICC World Twenty20 2012 on International Cricket Council Official Website
  
  বিষয়শ্রেণী:আইসিসি মহিলা বিশ্ব টুয়েন্টি২০
  বিষয়শ্রেণী:আন্তর্জাতিক ক্রিকেট কাউন্সিলের ঘটনা
  বিষয়শ্রেণী:মহিলাদের টুয়েন্টি২০ ক্রিকেট
title: আইসিসি মহিলা বিশ্ব টুয়েন্টি২০